CELEX: 62011CA0454
Language: mt
Date: 2013-02-07 00:00:00
Title: Kawża C-454/11: Sentenza tal-Qorti tal-Ġustizzja (It-Tielet Awla) tas- 7 ta’ Frar 2013 (talba għal deċiżjoni preliminari tal-Augstākās tiesas Senāts — il-Latvja) — Gunārs Pusts vs Lauku atbalsta dienests (Agrikoltura — FAEGG — Regolamenti (KE) Nri 1257/1999 u 817/2004 — Sostenn għall-iżvilupp rurali — Irkupru tal-ammonti mħallsa indebitament — Leġiżlazzjoni nazzjonali li tissuġġetta l-għoti tal-għajnuna agroambjentali għal talba annwali flimkien ma’ ċerti dokumenti — Benefiċjarju li ssodisfa l-obbligi tiegħu marbuta mal-użu taż-żona kkonċernata, imma li ma ppreżentax applikazzjoni skont l-imsemmija leġiżlazzjoni — Irtir tal-għajnuna, mingħajr smigħ tal-benefiċjarju, fil-każ li ma jkunx osserva d-dispożizzjonijiet applikabbli għall-preżentazzjoni ta’ applikazzjoni għal għajnuna agroambjentali)

13.4.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 108/3
            
         Sentenza tal-Qorti tal-Ġustizzja (It-Tielet Awla) tas-7 ta’ Frar 2013 (talba għal deċiżjoni preliminari tal-Augstākās tiesas Senāts — il-Latvja) — Gunārs Pusts vs Lauku atbalsta dienests
   (Kawża C-454/11) (1)
   
   (Agrikoltura - FAEGG - Regolamenti (KE) Nri 1257/1999 u 817/2004 - Sostenn għall-iżvilupp rurali - Irkupru tal-ammonti mħallsa indebitament - Leġiżlazzjoni nazzjonali li tissuġġetta l-għoti tal-għajnuna agroambjentali għal talba annwali flimkien ma’ ċerti dokumenti - Benefiċjarju li ssodisfa l-obbligi tiegħu marbuta mal-użu taż-żona kkonċernata, imma li ma ppreżentax applikazzjoni skont l-imsemmija leġiżlazzjoni - Irtir tal-għajnuna, mingħajr smigħ tal-benefiċjarju, fil-każ li ma jkunx osserva d-dispożizzjonijiet applikabbli għall-preżentazzjoni ta’ applikazzjoni għal għajnuna agroambjentali)
   2013/C 108/04
   Lingwa tal-kawża: il-Latvjan
   
      Qorti tar-rinviju
   
   Augstākās tiesas Senāts
   
      Partijiet fil-kawża prinċipali
   
   
      Rikorrent: Gunārs Pusts
   
      Konvenuta: Lauku atbalsta dienests
   
      Suġġett
   
   Talba għal deċiżjoni preliminari — Augstākās tiesas Senāta — Interpretazzjoni tar-Regolament tal-Kunsill (KE) Nru 1257/1999, tas-17 ta’ Mejju 1999, dwar is sostenn għal żvilupp rurali mill-Fond Agrikolu Ewropew għall-Gwida u Garanzija (FAEGG) u jemenda u jħassar ċerti (ĠU Edizzjoni Speċjali bil-Malti, Kapitolu 3, Vol. 25, p. 391) u tar-Regolament tal-Kummissjoni (KE) Nru 817/2004, tad-29 ta’ April 2004, li jistabbilixxi regoli dettaljati għall-applikazzjoni tar-Regolament tal Kunsill (KE) Nru 1257/1999 (ĠU Edizzjoni Speċjali bil-Malti, Kapitolu 3, Vol. 46, p. 87) — Għajnuna agroambjentali u għajnuna għal żoni — Irkupru ta’ ammonti mħallsa indebitament — Leġiżlazzjoni nazzjonali li tissuġġetta l-għoti tal-għajnuna għal żona għal applikazzjoni annwali flimkien ma’ ċerti dokumenti — Benfiċjarju li ssodisfa l-obbligi tiegħu relatati mal-operat taż-żona kkonċernata, iżda li jkun ippreżenta applikazzjonijiet inkompleti — Irtirar tal-għajnuna, mingħajr ma jinstema’ l-benefiċjarju, fil-każ ta’ nuqqas ta’ osservanza minnu tad-dispożizzjonijiet applikabbli għas-sottomissjoni ta’ applikazzjoni
   
      Dispożittiv
   
   Ir-Regolament tal-Kunsill (KE) Nru 1257/1999, tas-17 ta’ Mejju 1999, dwar is-sostenn għal żvilupp rurali mill-Fond Agrikolu Ewropew għall-Gwida u Garanzija (FAEGG) u jemenda u jħassar ċerti Regolamenti, kif emendat permezz tar-Regolament tal-Kunsill (KE) Nru 1783/2003, tad-29 ta’ Settembru 2003, tar-Regolament tal-Kummissjoni (KE) Nru 817/2004, tad-29 ta’ April 2004, li jistabbilixxi regoli dettaljati għall-applikazzjoni tar-Regolament Nru 1257/1999, kif ukoll ir-Regolament tal-Kummissjoni (KE) Nru 796/2004, tal-21 ta’ April 2004, li jippreskrivi regoli dettaljati għall-implimentazzjoni ta’ konformità, modulazzjoni u amministrazzjoni integrata u sistema ta’ kontroll kif hemm provvediment dwarhom fir-Regolament tal-Kunsill (KE) Nru 1782/2003 li jistabbilixxi regoli komuni għal skemi ta’ sostenn dirett taħt il-politika agrikola komuni u li jistabbilixxi ċerti skemi ta’ sostenn għall-bdiewa, għandhom jiġu interpretati fis-sens li huma ma jipprekludux leġiżlazzjoni nazzjonali li tipprovdi li l-benefiċjarju ta’ għajnuna mogħtija bħala korrispettiv għall-impenji agroambjentali tiegħu li jkopru diversi snin għandu jirrimborsa l-għajnuna kollha li diġà tħallset għas-snin preċedenti għaliex huwa ma jkunx ippreżenta applikazzjoni annwali skont id-dispożizzjonijiet nazzjonali applikabbli, meta dan il-benefiċjarju jafferma li kompla jwettaq l-obbligi tiegħu marbuta mal-użu taż-żoni kkonċernati, meta huwa ma nstemax mill-amministrazzjoni kompetenti, iżda meta t-twettiq tal-kontroll fuq il-post taż-żoni kkonċernati ma għadux possibbli minħabba li s-sena inkwistjoni għaddiet.
   
      (1)  ĠU C 331, 12.11.2011